

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-33156-ISAW-3/2019**

Заводни број: **351-73/2019-01**

Дана: 24.04.2019. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву инвеститора, ЕПС Дистрибуција доо Београд, огранак електродистрибуција Сомбор, поднетом преко пуномоћника Ћулум Јована из Сремских Карловаца, Митрополита Стратимировића бр. 50, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-103-2/2019-IV од 12.04.2019. године, доноси:

**З А К Љ У Ч А К**

**Одбацује се** захтев инвеститора, „ЕПС Дистрибуција доо Београд, огранак Електродистрибуција Сомбор, Апатински пут бб, за издавање решења о одобрењу **извођења радова на изградњи челично решеткастог стуба, 20 kv кабловског вода за МБТС „Складиште воћа“ у Оџацима на катастарским парцелама број 7677 и 5616 К.О. Оџаци**, због неиспуњености формалних услова за поступање по истом.

**О б р а з л о ж е њ е**

Инвеститор радова, „ЕПС Дистрибуција доо Београд, огранак Електродистрибуција Сомбор, Апатински пут бб, преко пуномоћника, Ћулум Јована из Сремских Карловаца, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног пројекта израђена под бројем 0204/19-0, април 2019. године, од стране „СОУР Инжењеринг 2017“ доо Сремски Карловци, одговорно лице Јован Ћулум, главни пројектант Јован Ћулум, дипл.инж.ел., лиценца ИКС бр. 350 Н307 09;
* Идејни пројекат – свеска 1 – пројекат инжењерског објекта, израђен под бројем 0204/19-0, април 2019. године, од стране „СОУР Инжењеринг 2017“ доо Сремски Карловци, одговорно лице Јован Ћулум, главни пројектант Јован Ћулум, дипл.инж.ел., лиценца ИКС бр. 350 Н307 09;
* Пуномоћ- овлашћење за подношење захтева;
* Катастарско топографски план;
* Графички прилози техничке документације у dwg формату;
* Сагласност сувласника на кат.парцелама број 7677 и 5616 к.о.Оџаци Николић Николе и Миленковић Милан;
* Доказ о уплати таксе и накнаде за Централну евиденцију,

По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/17) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**На основу увида у електронски поднет захтев овај орган је утврдио следеће следеће:**

* Није приложена сагласност на техничку документацију Одељења за инвестиције и јавне набавке Општинске управе Оџаци како је предвиђено Локацијским условима број: ROP-ODZ-33156-LOC-1/2018 од 17.12.2018. године, те је потребно прибавити исту, ради одобрења извођења радова описаних у диспозитиву овог Закључка.

Како захтев садржи горе наведени недостатак, у складу са чланом 29. став 2. тачка 3. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог закључка.

Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.